###

###  ΑΔΑ: ΩΞ7ΡΩΕΚ-ΒΛΞ

### ΑΝΑΡΤΗΤΕΑ ΣΤΟ ΔΙΑΔΙΚΤΥΟ

** ΚΑΛΛΙΘΕΑ 26/05 /2019**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΚΑΛΛΙΘΕΑΣ**

**Γρ. Δημάρχου**

**ΤΗΛ. : 213 2070321**

**Email : dimarxos@kallithea.gr**

# **Αρ. Απόφασης. 341/2020**

**Ο Δ Η Μ Α Ρ Χ Ο Σ Κ Α Λ Λ Ι Θ Ε Α Σ**

Έχοντας υπόψη:

* Τις διατάξεις του άρθρου 58 (Αρμοδιότητες του δημάρχου) παρ. 1 περ. γ΄ του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (ΦΕΚ 87/Α΄/2010)
* Τις διατάξεις του άρθρου 59 (Αντιδήμαρχοι), του Ν. 3852/2010, όπως αντικαταστάθηκε από το άρθρο 68 του Ν. 4555/2018 (Φ.Ε.Κ. 133/τ. Α΄/19-7-2018), από το άρθρο 5 του Ν. 4623/2019 (Φ.Ε.Κ. 134/τ. Α΄/9-8-2019) και από το άρθρο 10 του Ν. 4625/2019 (Φ.Ε.Κ. 139/τ. Α΄/31-8-2019)
* Τις διατάξεις του άρθρου 47 (άμισθοι αντιδήμαρχοι) του Ν. 4647/2019 οποίο αναφέρει ότι «…. Μπορει να ορίζονται άμισθοι αντιδήμαρχοι σε αριθμό που δεν υπερβαίνει το ένα τριτο του αριθμού των αντιδημάρχων..»
* Τις διατάξεις του άρθρου 33 του Ν.4483/2017 όπως ισχύει, σχετικά με την αντιμισθία των Αντιδημάρχων
* Το γεγονός ότι στο Δήμο Καλλιθέας μπορεί να ορισθούν έως 11 Αντιδήμαρχοι εκ των οποίων οι 8 έμμισθοι και οι 3 άμισθοι.
* Τις διατάξεις της παρ. 1 του άρθρου 30 του Ν. 3852/2010, όπως αντικαταστάθηκε με την παρ. 1 του άρθρου 56 του Ν. 4604/2019 (Φ.Ε.Κ. 50/τ. Α΄/26-3-2019) και την υπ' αριθμ. 28549/ 16.4.2019 απόφαση του Υπουργού Εσωτερικών «Πρωτοβάθμιοι και Δευτεροβάθμιοι Οργανισμοί Τοπικής Αυτοδιοίκησης της Χώρας σύμφωνα με το ν. 3852/2010» όπως ισχύει, (ΦΕΚ 1327/τ.Β΄/17-4-2019), σύμφωνα με την οποία, ο μόνιμος πληθυσμός του Δήμου Καλλιθέας είναι 100.641 κάτοικοι.
* Τις διατάξεις του άρθρου 89 Ν. 3463/2006 «Δημοτικός & Κοινοτικός Κώδικας» σύμφωνα με το οποίο «όταν ο δήμαρχος απουσιάζει ή κωλύεται τα καθήκοντά του ασκεί ο αντιδήμαρχος που ορίζεται από αυτόν. Με την απόφαση ορισμού αντιδημάρχων ορίζεται και ο αντιδήμαρχος που αναπληρώνει το δήμαρχο».
* Τις διατάξεις του άρθρου 58 παρ. 1 περ. ι΄ του Ν. 3852/2010,όπως αυτή προστέθηκε με την παρ. 3 του άρθρου 44 του ν. 3979/2011 σύμφωνα με την οποία «... Μπορεί να αναθέτει, χωρίς αμοιβή, την εποπτεία και το συντονισμό συγκεκριμένων δράσεων του δήμου σε μέλη του δημοτικού συμβουλίου.»
* Την υπ’ αριθμ. 575/2019 απόφαση του Πολυμελούς Πρωτοδικείου Αθηνών (επικύρωση των αποτελεσμάτων των Δημοτικών Εκλογών στις 26 Μαΐου 2019 και στις 2 Ιουνίου 2019)
* Το από 30/08/2019 πρακτικό σύμπραξης των παρατάξεων «Η ΚΑΛΛΙΘΕΑ ΑΛΛΑΖΕΙ ΔΗΜΗΤΡΗΣ ΚΑΡΝΑΒΟΣ» και «ΟΛΑ ΓΙΑ ΤΗΝ ΚΑΛΛΙΘΕΑ ΜΑΣ ΒΑΣΩ ΜΑΡΓΑΡΙΤΗ» το οποίο επικυρώθηκε από τον προεδρεύοντα του Δημοτικού Συμβουλίου την 1/9/2019.
* Το με αρ. πρωτ. 48328/6-9-2019 πρακτικό της παράταξης «ΤΩΡΑ Καλλιθέα ΛΑΖΑΡΟΣ ΛΑΣΚΑΡΙΔΗΣ», σύμφωνα με το οποίο ο ορισμός του κ. Λασκαρίδη Λάζαρου ως Αντιδημάρχου, εγκρίθηκε από το σύνολο των συμβούλων της παράταξής του.
* Τον Οργανισμό Εσωτερικής Υπηρεσίας του Δήμου Καλλιθέας (ΦΕΚ 2598/Β΄/25-9-2012), όπως τροποποιήθηκε και ισχύει.
* Την με αρ 612/2019 αποφαση Δημάρχου όπως τροποποιήθηκε με την με αρ 340/2020
* Την εγκυκλιο 48/7-4-2020 του ΥΠΕΣ ( ΑΔΑ 9ΚΒΖ46ΜΤΛ6-ΕΞΦ)

**Α Π Ο Φ Α Σ Ι Ζ Ο Υ Μ Ε**

 Συμπληρώνουμε την με αρ. 612/2019 απόφαση Δημάρχου όπως έχει τροποποιηθεί με την 340/2020 ως ακολούθως:

Α. Ορίζουμε τους κατωτέρω δημοτικούς συμβούλους ως Αντιδημάρχους του Δήμου Καλλιθέας, με θητεία από 27/05/2020 μέχρι και 5/9/2021, ως εξής:

1. τον κ. **ΚΑΛΟΓΕΡΟΠΟΥΛΟ ΚΩΝΣΤΑΝΤΙΝΟ**, άμισθο **Αντιδήμαρχο Παιδείας & Δια βίου Μάθησης** και του μεταβιβάζουμε καθ’ ύλην τις αρμοδιότητες της αντίστοιχης οργανικής μονάδας του Δήμου, ήτοι:

την παρακολούθηση , το συντονισμό και την εποπτεία των θεμάτων Παιδείας & Δια βίου Μάθησης , και μεταβιβάζουμε τις αρμοδιότητες του Τμήματος και εξουσιοδοτούμε να υπογράφει όλα τα υπηρεσιακά έγγραφα της ανωτέρω υπηρεσίας.

2. τον κ. **ΚΟΤΤΕΑ ΠΑΝΑΓΙΩΤΗ**, άμισθο **Αντιδήμαρχο της Διεύθυνσης Υπηρεσιών Δόμησης,** και του μεταβιβάζουμε τις αρμοδιότητες της Διεύθυνσης Υπηρεσιών Δόμησης και εξουσιοδοτούμε να υπογράφει όλα τα υπηρεσιακά έγγραφα της ανωτέρω υπηρεσίας

3. τον τον κ. **ΔΕΛΑΤΟΛΑ ΤΖΩΡΤΖH** άμισθο Αντιδήμαρχο για θέματα **Εξυπηρέτησης του Δημότη και καθημερινότητας** **του πολίτη** και του μεταβιβάζουμε τις καθ’ ύλην αρμοδιότητες .

Οι Αντιδήμαρχοι εξουσιοδοτούνται να υπογράφουν όλα τα έγγραφα, αποφάσεις, δικαιολογητικά και πράξεις που σχετίζονται με τις στον κάθε ένα ανατιθέμενες καθ΄ ύλην αρμοδιότητες.

Β. Όλοι οι Αντιδήμαρχοι εξουσιοδοτούνται για την τέλεση των Πολιτικών Γάμων. Την αρμοδιότητα αυτή διατηρεί και ο Δήμαρχος.

Γ. Η παρούσα να δημοσιευτεί μία φορά σε μία ημερήσια εφημερίδα του νομού και να αναρτηθεί στην ιστοσελίδα του Δήμου.

 **Ο ΔΗΜΑΡΧΟΣ**

 **ΔΗΜΗΤΡΙΟΣ ΚΑΡΝΑΒΟΣ**

# Κοινοποίηση

- Συντονιστή

 Αποκεντρωμένης Διοίκησης Αττικής

 (Λ. Κατεχάκη 56 Αθήνα)

Εσωτερική Διανομή

- Γρ. Δημάρχου

- Γρ. Γεν. Γραμματέα

- Γρ. κ.κ. Αντιδημάρχων

- Δ/νσεις , Τμήματα & Αυτοτελή Γραφεία του Δήμου

- Τμ. Υπ. Πολ. Οργάνων

(να αποσταλεί δείγμα υπογραφής

 στην Αποκεντρωμένη Διοίκηση Αττικής)

- Ν.Π.Δ.Δ Γ. Γάλλος .

- ΔΑΕΚ

- ΔΗΚΕΚ

- Σύλλογο Υπαλλήλων